เวิร์คพอยท์ เอ็นเทอร์เทนเมนท์
ช่องโทรทัศน์ผ่านดาวเทียมของตนเองชื่อว่า เวิร์คพอยท์ทีวี โดยลงทุน 100 ล้านบาท และเริ่มทดลองออกอากาศ บันทึกการแสดงสด คุณพระช่วยสำแดงสด ตั้งแต่เดือนกันยายน พ.ศ. 2554 ต่อมาเริ่มทดลองออกอากาศตามผังรายการ ตั้งแต่วันที่ 3 ตุลาคม พ.ศ. 2554 เวลา 18.00 น. โดยนำครัวตัวเอ้ มาแพร่ภาพเป็นรายการแรก ซึ่งอยู่ในระยะนี้ เป็นเวลา 5 เดือน 16 วัน และเริ่มออกอากาศอย่างเป็นทางการ ตั้งแต่วันที่ 20 กุมภาพันธ์ พ.ศ. 2555 ซึ่งเลื่อนมาจากกำหนดการเดิม คือวันที่ 1 มกราคม พ.ศ. 2555 เนื่องจากอาคารปฏิบัติการของ บมจ.เวิร์คพอยท์ฯ ที่ปทุมธานีประสบอุทกภัย
จนกระทั่งปลายปี พ.ศ. 2556 บมจ.เวิร์คพอยท์ฯ ได้เข้าร่วมประมูลช่องทีวีดิจิตอล ซึ่งประกอบไปด้วยช่องความคมชัดมาตรฐาน (SD) จำนวน 7 ช่อง, ช่องความคมชัดสูง (HD) จำนวน 7 ช่อง, ช่องข่าวสารและสาระ จำนวน 7 ช่อง และช่องเด็กและครอบครัว จำนวน 3 ช่อง
บีบีซี เอ็นเตอร์เทนเมนต์
บีบีซี เอ็นเตอร์เทนเมนต์ เป็นช่องรายการบันเทิงจากเกาะอังกฤษ ซึ่งก่อตั้งโดย BBC Worldwide
ช่องรายการนี้เปิดตัวครั้งแรกใน เอเชีย แทนที่ช่อง BBC Prime โดยภายในปี 2549 ช่องรายการ BBC Entertainment จะแทนที่ BBC Prime ใน ยุโรป แอฟริกา และ ตะวันออกกลาง ในประเทศไทย BBC Entertainment ออกอากาศผ่านทาง True Visions ช่อง 354 ในระบบดิจิตอล (เดิมเคยออกอากาศช่อง 35 ในปี พ.ศ. 2547 (ตั้งแต่ BBC Prime)) แต่ในปัจจุบันได้ถูกยุติออกอากาศไปในปี พ.ศ. 2560 พร้อมกับช่อง Cbeebies